****

**[MM19-8M] : เที่ยว 6 เมือง ย่างกุ้ง หงสาวดี ตองอู เนปิดอร์ พุกาม มัณฑะเลย์**

**เจดีย์ชะเวดากอง พระธาตุมุเตา พระธาตุอินทร์แขวน เจดีย์ชเวสิกอง พระมหามุนี**





**• Premium - พม่า (ไหว้ครบ 5 มหาบูชาสถานสูงสุดของพม่า)**

• เที่ยว 6 เมืองหลักที่สวยงามและเส้นทางแห่งพระพุทธศาสนา ย่างกุ้ง หงสาวดี ตองอู เนปิดอร์ พุกามและมัณฑะเลย์

• นมัสการ พระมหาเจดีย์ชเวดากอง เมืองย่างกุ้ง (พระธาตุประจำปีเกิดปีมะเมีย 1 ใน 5 มหาบูชาสถานสูงสุดของพม่า)

• นมัสการ พระเจดีย์ชเวมอดอว์ หรือ พระธาตุมุเตา (1 ใน 5 มหาบูชาสถานสูงสุดของพม่า) ซึ่งเป็นเจดีย์ที่สูงที่สุดเมืองหงสาวดี

• นมัสการ พระธาตุอินทร์แขวน (Kyaikhtiyo Pagoda) พระธาตุประจำปีเกิดปีจอ 1 ใน 5 มหาบูชาสถานสูงสุดของพม่า

• นมัสการ พระมหาเจดีย์ชเวสิกอง เมืองพุกาม (1 ใน 5 มหาบูชาสถานสูงสุดของพม่า)

• นมัสการ พระมหามุนี เมืองมัณฑะเลย์ (1 ใน 5 มหาบูชาสถานของประเทศพม่า)

• นมัสการ พระเจดีย์ชเวซานดอว์ วัดที่สำคัญที่สุดของเมืองตองอู มีพระบรมสารีริกธาตุที่อัญเชิญจากศรีลังกา

• อาหารดี - โรงแรมที่พักระดับ 5 ดาว – บินสายการบิน Myanmar Airways

|  |  |  |  |  |
| --- | --- | --- | --- | --- |
| **• โปรแกรมทัวร์ (ทัวร์ไม่ลงร้านช้อป – พัก 5 ดาว)** | | | | |
| วันเดินทาง | ผู้ใหญ่ | เด็กเสริมเตียง | พักเดี่ยวเพิ่ม | หมายเหตุ |
| 30 พฤษภาคม – 4 มิถุนายน 2568 | 27,995.- | 26,995.- | 5,500.- | กรุ๊ป 16 ท่าน |
| 9 – 14 กรกฎาคม 2568 | 28,995.- | 27,995.- | 5,500.- | กรุ๊ป 16 ท่าน |
| 8 – 13 สิงหาคม 2568 | 28,995.- | 27,995.- | 5,500.- | กรุ๊ป 16 ท่าน |
| 9 – 14 ตุลาคม 2568 | 29,995.- | 28,995.- | 5,500.- | กรุ๊ป 16 ท่าน |
| • ลูกค้าเก่า ลดพิเศษ - สอบถามเพิ่มเติมทางไลน์ @oceansmiletour – โทร.0936468915 (โจ้) | | | | |
| • กรุ๊ปเหมาหมู่คณะ สอบถามวันเดินทางได้ครับ – ใบอนุญาตเลขที่ 11/05028 | | | | |

|  |  |  |  |
| --- | --- | --- | --- |
| **Days** | **โปรแกรมทัวร์** | **อาหาร** | **Hotel** |
| 1 | สนามบินดอนเมือง – ย่างกุ้ง - 8M 365 (08.50-09.40)  พระตาหวาน เจดีย์โบดาทาวน์ ตลาดสก๊อต พระมหาเจดีย์ชเวดากอง | -/L/D | ย่างกุ้ง 5 ดาว |
| 2 | หงสาวดี พระธาตุมุเตา พระนอนชเวตาเลียว พระราชวังบุเรงนอง พระธาตุอินทร์แขวน | B/L/D | อินทร์แขวน |
| 3 | พระธาตุอินทร์แขวน – ตองอู พระเจดีย์ชเวซานดอว์ – เมืองเนปิดอร์ – พระหินอ่อน | B/L/D | เนปิดอร์ 5 ดาว |
| 4 | เนปิดอร์ พระเจดีย์สันติ ปางช้างเผือก พิพิธภัณฑ์ – พุกาม ทะเลเจดีย์ | B/L/D | พุกาม 5 ดาว |
| 5 | พุกาม พระมหาเจดีย์ชเวสิกอง เจดีย์ธรรมยังยี – เมืองอมรปุระ – เมืองมัณฑะเลย์ | B/L/D | มัณฑะเลย์ 5 ดาว |
| 6 | พระมหามุนี พระราชวังมัณฑะเลย์ – สนามบินดอนเมือง - 8M 362 (15.35-17.55) | B/L/- | - |

**วันแรก : สนามบินดอนเมือง – ย่างกุ้ง พระตาหวาน เจดีย์โบดาทาวน์ ตลาดสก๊อต พระมหาเจดีย์ชเวดากอง**

06.30 น. พร้อมกันที่ สนามบินดอนเมือง อาคาร 1 ผู้โดยสารขาออก ชั้น 3 เคาน์เตอร์สายการบิน Myanmar Airways (8M) มีเจ้าหน้าที่คอยให้การต้อนรับและอำนวยความสะดวกแก่ทุกท่าน

08.50 น. ออกเดินทางสู่ เมืองย่างกุ้ง ประเทศพม่า โดยสายการบิน Myanmar Airways เที่ยวบิน 8M 365 (มีบริการอาหารบนเครื่องบิน)

09.40 น. ถึง สนามบินย่างกุ้ง Yangon International Airport (RGN) ผ่านพิธีการตรวจคนเข้าเมือง จากนั้นท่านเดินทางสู่ พระพุทธไสยาสน์เจาทัตยี หรือพระตาหวาน เป็นพระนอนปางพุทธไสยาสน์องค์ใหญ่ มีความยาวกว่า 70 เมตร เป็นพระนอนที่ใหญ่ที่สุดและมีความงดงามที่สุดของประเทศพม่า ทั้งพระพักตร์และขนตาที่งดงาม ดวงตาของท่านเป็นแก้ว สั่งผลิตมาจากต่างประเทศ โดยเฉพาะรวมไปถึงพระจีวรที่มีความพริ้วไหวสมจริงและเมื่อเดินมายังปลายสุดพระบาทของพระนอนองค์นี้ ตรงที่พระบาทมีภาพวาดเป็นมิ่งมงคลสูงสุด เพราะประกอบด้วยลายธรรมจักร ในบริเวณใจกลางฝ่าพระบาทและล้อมด้วย รูปมงคล 108 ประการ

12.00 น. บริการอาหารกลางวันที่ภัตตาคาร (1) หลังอาหารนำท่านนมัสการ เจดีย์โบดาทาวน์ ซึ่งเป็นสถานที่ศักดิ์สิทธิ์ภายในบรรจุพระเกศธาตุไว้ 1 เส้น สร้างเมื่อสองพันกว่าปีมาแล้ว โดยพระเจ้าโอกาละปะ ซึ่งเป็นกษัตริย์มอญและที่เจดีย์โบดาทาวน์ ท่านสามารถมองเห็นพระเกศธาตุได้ครับ นำท่านนมัสการ พระพุทธรูปทองคำ จากนั้นนำท่านสักการะ เทพทันใจ (นัตโบโบยี) ซึ่งเป็นเทพที่ชาวไทยและชาวพม่าให้ความเคารพอย่างมากและนิยมมาขอพรด้วย เชื่อว่าอธิฐานสิ่งใดจะสมความปรารถนา จากนั้นนำท่านสักการะ เทพกระซิบ ซึ่งการขอพรเทพกระซิบต้องไปกระซิบเบาๆห้ามคนอื่นได้ยิน ชาวพม่านิยมขอพรจากเทพองค์นี้กันมาก จากนั้นนำท่านช้อปปิ้งที่ ตลาดสก๊อต หรือ ตลาดโบยก อองซาน (Bogyoke Aung San Market) สร้างโดยชาวสก็อต สมัยเมื่อครั้งพม่าเป็นอาณานิคมของอังกฤษ เป็นตลาดที่รวบรวมสินค้าทุกประเภท อาทิ ผ้าทอ งานไม้ อัญมณี และข้าวของเครื่องใช้ทุกชนิด จากนั้นท่านนมัสการ พระมหาเจดีย์ชเวดากอง (พระธาตุประจำปีเกิดปีมะเมีย 1 ใน 5 มหาบูชาสถานสูงสุดของพม่า) พระมหาเจดีย์ชเวดากอง เป็นพระมหาเจดีย์คู่บ้านคู่เมืองพม่า ซึ่งมีทั้งผู้คนชาวพม่าและชาวต่างชาติมานมัสการอย่างไม่ขาดสายและเป็นมหาเจดีย์ที่งดงามมากที่สุดแห่งหนึ่งของโลก (การเที่ยวชมพระมหาเจดีย์ชเวดากอง แนะนำให้ไปชมในช่วงตอนเย็นถึงค่ำ เพราะอากาศไม่ร้อนและได้ดูพระมหาเจดีย์ในยามที่ไฟส่องตอนกลางคืน สวยงามมาก)

19.30 น. บริการอาหารค่ำที่ภัตตาคาร (2) หลังอาหารนำท่านเข้าพัก พักผ่อนกันตามสบาย (พัก Lotte Hotel / Wyndham Hotel หรือระดับ 5 ดาว)

**วันสอง : ย่างกุ้ง หงสาวดี พระธาตุมุเตา พระนอนชเวตาเลียว พระราชวังบุเรงนอง พระธาตุอินทร์แขวน**

07.00 น. บริการอาหารเช้าที่โรงแรม (3) หลังอาหารนำท่านเดินทางสู่ เมืองหงสาวดี (พะโค) ระยะทางประมาณ 80 ก.ม. นำท่านนมัสการ พระเจดีย์ชเวมอดอว์ หรือ พระธาตุมุเตา (1 ใน 5 มหาบูชาสถานสูงสุดของพม่า) ซึ่งเป็นเจดีย์ที่สูงที่สุดในหงสาวดี สัญลักษณ์แห่งความเจริญรุ่งเรืองของกรุงหงสาวดีในอดีต จากนั้นนำท่านนมัสการ พระพุทธไสยาสน์ชเวตาเลียว ซึ่งเป็นที่เคารพนับถือของชาวพม่าทั่วประเทศ ให้ท่านช้อปปิ้งงานไม้ราคาถูกและของฝากจากเมืองหงสาวดี

12.00 น. บริการอาหารกลางวันที่ภัตตาคารหงสาวดี (4) พิเศษ กุ้งแม่น้ำเผา หลังอาหารนำท่านชม พระราชวังบุเรงนอง ซึ่งเพิ่งเริ่มขุดค้นและบูรณะเมื่อปี 2533 จากนั้นออกเดินทางสู่ คิมปูนแค้มป์ (เชิงเขาไจ้เที่ยว) ชมทัศนียภาพของทุ่งนาอันยิ่งใหญ่แห่งเมืองหงสาวดี ผ่าน สะพานข้ามแม่น้ำสะโตง แม่น้ำที่พระนเรศวรทรงพระแสงปืน ถึง คิมปูนแค้มป์ เปลี่ยนรถเป็นรถบรรทุกหกล้อเพื่อขึ้นบนภูเขาไจ้เที่ยว จากนั้นเดินทางเข้าที่พัก โรงแรมไจ้ท์ทีโย เป็นโรงแรมที่อยู่ใกล้พระธาตุอินทร์แขวน ชมทัศนียภาพงดงาม และนำท่านไปนมัสการ พระธาตุอินทร์แขวน (Kyaikhtiyo Pagoda) พระธาตุประจำปีเกิดปีจอ 1 ใน 5 มหาบูชาสถานสูงสุดของพม่า

19.00 น. บริการอาหารเย็นที่โรงแรม (5) หลังอาหารให้ท่านพักผ่อนหรือใครจะไปนั่งสมาธิหรือสวดมนต์ก็ได้ครับ (สำหรับการไปนมัสการพระเจดีย์ไจ้เที่ยว ควรเตรียมเสื้อกันลม ผ้าพันคอไปด้วย พระธาตุอินทร์แขวน เปิดให้ประชาชนไปนมัสการ 24 ชั่วโมงครับ)

**วันที่สาม : พระธาตุอินทร์แขวน – ตองอู พระเจดีย์ชเวซานดอว์ – เมืองเนปิดอร์ พระหินอ่อน**

05.00 น. นำท่านไปนมัสการ พระธาตุอินทร์แขวน หรือใส่บาตรพระธาตุยามเช้า สัมผัสกับบรรยากาศอันหนาวเย็นยามเช้า ถ่ายภาพและชมทัศนียภาพรอบๆ องค์พระธาตุ พิสูจน์ความมหัศจรรย์ว่าแห่งองค์พระธาตุที่ตั้งอยู่โดยไม่ล้มหรือหล่นลงมา

06.30 น. บริการอาหารเช้าที่โรงแรม (6) หลังอาหารนำท่านเดินทางสู่ เมืองตองอู เมืองหลวงเก่าของราชวงศ์ตองอู ที่เป็นจุดเริ่มต้นของประวัติศาสตร์พม่า เมืองของพระเจ้าตะเบ้งชะเวตี้และบุเรงนอง ระหว่างทางชมวิวทิวทัศน์แห่งท้องทุ่งพม่าในชนบท

12.00 น. บริการอาหารกลางวันที่ภัตตาคาร (7) หลังอาหารนำท่านนมัสการ พระเจดีย์ชเวซานดอว์ Shwesandaw Pagoda ที่สร้างอยู่บนเนินเขาโดยพระเจ้าเม็งจีโย พระราชบิดาของพระเจ้าตะเบงชเวตี้ วัดนี้เป็นวัดที่สำคัญที่สุดของเมืองตองอู มีพระบรมสารีริกธาตุที่อัญเชิญจากศรีลังกา เมื่ออัญเชิญมาแล้วได้เกิดพุทธปาฏิหาริย์ด้วยการมีแสงสว่างทั่วทั้งเมือง และเชื่อกันว่าความศักดิ์สิทธิ์ขององค์พระเจดีย์นี้เป็นส่วนหนึ่งที่ปกป้องเมืองตองอูให้รอดพ้นจากศึกสงครามขององค์สมเด็จพระนเรศวรได้ถึง 4 ครั้ง จากนั้นออกเดินทางสู่ เมืองเนปิดอร์ เมืองศูนย์กลางการบริหารของสหภาพพม่า นำท่านนมัสการ พระพุทธรูปหินอ่อนมาระวิชะยะ Maravijaya Buddha Statue เป็นพระพุทธรูปหินอ่อนปางมารวิชัยที่มีขนาดใหญ่ที่สุดในโลก ที่กลางพระนลาฏหรือหน้าผากประดับด้วยเพชรแท้สวยงามมาก

19.30 น. บริการอาหารเย็นที่ภัตตาคาร (8) หลังอาหารให้ท่านพักผ่อนกันตามสบาย (พัก Jasmine Palace / Park Royal Hotel Naypyidaw หรือระดับ 5 ดาว)

**วันที่สี่ : เนปิดอร์ พระมหาเจดีย์สันติ ปางช้างเผือก พิพิธภัณฑสถานแห่งชาติ – พุกาม ทะเลเจดีย์**

07.00 น. บริการอาหารเช้าที่โรงแรม (9) หลังอาหารนำท่านนมัสการ พระมหาเจดีย์สันติ (Uppatasanti Pagoda) ซึ่งจำลองมาจากเจดีย์ชเวดากอง องค์พระเจดีย์สีทองอร่าม ทรงระฆังคว่ำ ด้านในมีองค์พระพุทธเจ้า 4 พระองค์ ได้แก่ พระกกุสันโธ พระโกนาคมา พระกัสสปะ และพระโคตมะ (พระพุทธเจ้าองค์ปัจจุบัน) ซึ่งแกะมาจากหยก ประทับอยู่ 4 ด้าน นำท่านชม ปางช้างเผือก (White Elephants - Nay Pyi Taw) เป็นสถานที่สำหรับดูแลช้างเผือก 5 เชือก จากนั้นนำท่านชม พิพิธภัณฑสถานแห่งชาติ National Museum (Naypyidaw) แหล่งเรียนรู้ทางประวัติศาสตร์ความเป็นมา ด้านในก็จะมี โบราณวัตถุ รวมทั้งจำลองสถานที่สำคัญ เช่น บัลลังก์สิงห์จำลอง บัลลังก์ที่ใช้ว่าราชการของกษัตริย์พม่าในอดีต รถยนต์ประจำตำแหน่งประธานาธิบดี มีรถที่เคยรับเสด็จในหลวงรัชกาลที่ 9 ด้วย ส่วนด้านหน้ามีรูปปั้น 3 มหาราชแห่งพม่าได้แก่ พระเจ้าอนอรธา พระเจ้าบุเรงนอง และ พระเจ้าอลองพญา

12.00 น. บริการอาหารกลางวันที่ภัตตาคาร (10) หลังอาหารนำท่านเดินทางสู่ เมืองพุกาม (BAGAN) เมืองแห่งทะเลเจดีย์สี่พันองค์ ที่มีอายุกว่า 200 ปี ของกษัตริย์อนุรุทมหาราชหรือพระเจ้าอนอรธาแห่งอาณาจักรพุกาม ชมวิวทิวทัศน์วิถีชนบนระหว่างทาง ถึง เมืองพุกาม นำท่านชมทะเลเจดีย์และถ่ายรูปพระอาทิตย์ลับฟ้า ที่ เจดีย์ชเวซันดอร์ ชมความงามของทะเลเจดีย์แห่งเมืองพุกามยามเย็น

19.30 น. บริการอาหารเย็นที่ภัตตาคาร (11) หลังอาหารให้ท่านพักผ่อนกันตามสบาย (พัก Heritage Bagan / Aureum Palace Hotel & Resort Bagan หรือระดับ 5 ดาว)

**วันที่ห้า : พุกาม พระมหาเจดีย์ชเวสิกอง อานันทวิหาร เจดีย์ธรรมยังยี – เมืองอมรปุระ – เมืองมัณฑะเลย์**

07.00 น. บริการอาหารเช้าที่โรงแรม (12) หลังอาหารนำท่านนมัสการ พระมหาเจดีย์ชเวสิกอง (1 ใน 5 มหาบูชาสถานสูงสุดของพม่า) เจดีย์ชเวสิกองนี้เป็นเจดีย์แห่งชัยชนะที่พม่ามีเหนือมอญ สร้างโดยพระเจ้าอนอรธา วีรกษัตริย์ผู้สถาปนาอาณาจักรพุกามอันยิ่งใหญ่ นำท่านเดินทางสู่ มิงกาลาเจดีย์ ชมทะเลเจดีย์อันตระการตาแห่งเมืองพุกาม นำท่านชม อานันทวิหาร ซึ่งเป็นที่ยอมรับกันว่าเป็นสุดยอดพุทธศิลป์สกุลช่างพุกาม สร้างโดยพระเจ้าจันสิทธถา อายุราว 900 ปี นำท่านชม วัดติโลมินโล ชมวัดที่มีความสวยงามแบบพุกาม สร้างโดยพระเจ้านรปติซีตู และนำท่านชม มหาเจดีย์ธรรมยังยี หรือ แสงสว่างแห่งธรรม ซึ่งเป็นเจดีย์ที่ใหญ่ที่สุดในพุกาม

12.00 น. บริการอาหารกลางวันที่ภัตตาคาร (13) หลังอาหารนำท่านเดินทางสู่ เมืองอมรปุระ เมืองแห่งผู้เป็นอมตะ ซึ่งอยู่ทางตอนใต้ของเมืองมัณฑะเลย์ ซึ่งเป็นราชธานีเพียง 76 ปี ของพม่าก่อนที่จะย้ายมาอยู่ที่เมืองมัณฑะเลย์ในปี พ.ศ. 2400 ชม สะพานไม้อูเบง (U-BEN) สะพานไม้สักที่ยาวที่สุดในโลก สร้างโดยข้าราชการผู้ใหญ่ชื่อว่าเสาอู เสาของสะพานใช้ไม้สักถึง 1,208 ต้น ซึ่งมีอายุกว่า 200 ปี ชมบรรยากาศยามเย็นและพระอาทิตย์ตก จากนั้นนำท่านเดินทางเข้าที่พักที่เมืองมัณฑะเลย์

19.30 น. บริการอาหารเย็นที่ภัตตาคาร (14) หลังอาหารให้ท่านพักผ่อนกันตามสบาย (พัก Mingalar Mandalay Hotel หรือระดับ 5 ดาว)

**วันที่หก : มัณฑะเลย์ พระมหามุนี พระราชวังมัณฑะเลย์ วัดกุโสดอร์ วัดชเวนันดอร์ – สนามบิดอนเมือง**

04.00 น. นำท่านเดินทางสู่ วัดพระมหามุนี (Mahamuni Pagoda) เพื่อเข้าร่วม พิธีล้างหน้าพระมหามุนี ซึ่งที่นี่จะทำการเป็น ประจำทุกวัน เป็นพิธีการที่ศักดิ์สิทธิมาก หากท่านใดที่ได้เข้าร่วมในพิธี จะสัมผัสได้ถึงบรรยากาศความศรัทธาในพระพุทธศาสนา (แนะนำไม่ควรพลาด) นำท่านนมัสการพระมหามุนีซึ่งเป็นสิ่งศักดิ์สิทธิ์ (1 ใน 5 มหาบูชาสถานของประเทศพม่า) ซึ่งพระมหามุนีเป็นพระพุทธรูปทองคำปางมารวิชัยทรงเครื่องกษัตริย์ บางคนก็จะเรียกพระพุทธรูปนี้ว่า พระพุทธรูปทองคำเนื้อนิ่ม โดยพระเจ้ากรุงยะไข่ได้ทรงหล่อขึ้นที่เมืองธรรมวดี เมื่อปี พ.ศ. 689 ในปี พ.ศ. 2327 พระเจ้าปดุงได้อัญเชิญจากเมืองยะไข่มาไว้ที่วัดมหามุนีที่เมืองมัณฑะเลย์ และนำท่านชมโบราณวัตถุที่นำไปจากกรุงศรีอยุธยาเมื่อครั้งเสียกรุงครั้งที่ 1 ปัจจุบันนี้ก็ยังเก็บรักษาอยู่ที่วัดพระมหามุนี จากนั้นนำท่านกลับสู่โรงแรม

08.00 น. บริการอาหารเช้าที่โรงแรม (15) หลังอาหารนำท่านชม พระราชวังมัณฑะเลย์ พระราชวังสุดท้ายก่อนพม่าเสียเมือง และนำท่านชม วัดกุโสดอร์ เป็นวัดที่พระเจ้ามินดงสร้างขึ้นเพื่อเป็นอนุสรณ์แห่งการสังคายนาพระไตรปิฎกครั้งที่ 4 และพระองค์ทรงให้จารึกพระไตรปิฎก 84,000 พระธรรมขันธ์ลงบนหินอ่อน 729 แผ่น ถือเป็นพระไตรปิฎกเล่มใหญ่ที่สุดในโลกและได้นำมาประดิษฐานในมณฑป อยู่รอบพระเจดีย์มหาโลกมารชิน สูง 30 เมตร เที่ยวชม วัดชเวนันดอร์ สำหรับวัดนี้เป็นวัดที่สร้างด้วยไม้สักทองทั้งหลัง โดยพระเจ้ามินดงได้ทรงให้รื้อเอาไม้สักทองจากพระราชวังเก่ามาก่อสร้าง และเป็นวัดที่พระเจ้ามินดงทรงเสด็จมานั่งสมาธิ ปฎิบัติธรรม ดังนั้นวัดนี้จึงมีความสวยงามหลากหลายด้วยด้วยสถาปัตยกรรมช่างแห่งมัณฑะเลย์ มีการแกะสลักปิดทอง สำหรับใครที่ชอบศิลปะไม้ งานแกะสลัก

12.00 น. บริการอาหารกลางวันที่ภัตตาคาร (16) หลังอาหารเดินทางสู่ สนามบินมัณฑะเลย์ Mandalay International Airport (MDL)

15.35 น. ออกเดินทางสู่ สนามบินดอนเมือง โดยสายการบิน Myanmar Airways (8M) เที่ยวบินที่ 8M 362

17.55 น. เดินทางถึง สนามบินดอนเมือง โดยสวัสดิภาพ

**• ค่าบริการนี้รวม**

1.ค่าตั๋วเครื่องบิน ดอนเมือง - ย่างกุ้ง / มัณฑะเลย์ – ดอนเมือง

2.ค่าโรงแรมที่พัก 5 คืน (พักห้องละ 2 ท่าน)

3.ค่าอาหารทุกมื้อพร้อมอาหารว่างและเครื่องดื่ม

4.ค่ารถปรับอากาศนำเที่ยว

5.ค่าประกันอุบัติเหตุ วงเงินค่ารักษา 500,000.- / เสียชีวิต 1,000,000.-บาท (ตามเงื่อนไขกรมธรรม์แบบกลุ่ม)

6.ไกด์ท้องถิ่นนำเที่ยว (พูดภาษาไทย)

7.หัวหน้าทัวร์ไทยนำเที่ยวตลอดการเดินทาง

**• ค่าบริการนี้ไม่รวม**

1.ค่ากล้องถ่ายรูป กล้องวีดีโอ (กรณีมีค่าเก็บเงินบำรุงวัด)

2.ค่าทิปหัวหน้าทัวร์ไทย-ไกด์และพนักงานขับรถพม่า 2,000.-บาท

**• การสำรองที่นั่ง**

1.วางมัดจำท่านละ 10,000.-บาท พร้อมส่งหน้าพาส

2.ส่วนที่เหลือชำระก่อนการเดินทาง 20 วัน

**• การยกเลิกทัวร์**

ลูกค้ายกเลิกทัวร์ก่อนการเดินทาง บริษัทฯจะเก็บค่าใช้จ่ายตามความเป็นจริง เช่น ค่าตั๋วเครื่องบินหรืออื่นๆที่มี

**• เงื่อนไขอื่นๆ**

• หากท่านถูกเจ้าหน้าที่ตรวจคนเข้าเมืองของประเทศไทยหรือประเทศปลายทาง ปฏิเสธการเข้าหรือออกเมืองด้วยเหตุผลใดๆก็ตาม ทางบริษัทฯ ขอสงวนสิทธิ์ที่จะไม่คืนเงินค่าทัวร์บางส่วนหรือทั้งหมด

• บริษัทฯ ขอสงวนสิทธิ์ในการรับผิดชอบต่อค่าใช้จ่าย ในกรณีที่เกิดเหตุสุดวิสัย เช่น การยกเลิกเที่ยวบิน การล่าช้าของสายการบิน ภัยธรรมชาติ การจลาจลและทรัพย์สินที่สูญหายระหว่างเดินทาง ที่เกิดขึ้นเหนืออำนาจความควบคุมของบริษัทฯ

• ในระหว่างเดินทาง หากท่านไม่ใช้บริการใดๆ ถือว่าท่านสละสิทธิ์ ไม่สามารถเรียกร้องขอค่าบริการคืนได้

• บริษัทฯ ขอสงวนสิทธิ์ในการเปลี่ยนแปลงรายการนำเที่ยวตามความเหมาะสมและสถานการณ์ต่างๆ ทั้งนี้ทางบริษัทฯ จะยึดถือและคำนึงถึงความปลอดภัย รวมถึงผลประโยชน์สูงสุดของลูกค้าเป็นสำคัญ

• ความเสียหายระหว่างเดินทาง เช่น กระเป๋าเดินทางชำรุด กระเป๋าหาย ข้าวของติดตัวเสียหาย ถือเป็นเหตุซึ่งอยู่นอกเหนือความรับผิดชอบของบริษัทฯ ทางบริษัทฯขอสงวนสิทธิ์ในการรับผิดค่าเสียหายที่เกิดขึ้น